CELEX: 62011CA0370
Language: lv
Date: 2012-05-10 00:00:00
Title: Lieta C-370/11: Tiesas (sestā palāta) 2012. gada 10. maija spriedums — Eiropas Komisija/Beļģijas Karaliste (Valsts pienākumu neizpilde — EEZ līguma 36. un 40. pants — Diskriminējoša nodokļu uzlikšana kapitāla pieaugumam, kas gūts, atpērkot tādu kolektīvu ieguldījumu uzņēmumu akcijas, kuri ir reģistrēti Norvēģijā vai Islandē un kuriem nav izsniegtas atļaujas atbilstoši Direktīvai 85/611/EEK)

30.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 194/5
            
         Tiesas (sestā palāta) 2012. gada 10. maija spriedums — Eiropas Komisija/Beļģijas Karaliste
   (Lieta C-370/11) (1)
   
   (Valsts pienākumu neizpilde - EEZ līguma 36. un 40. pants - Diskriminējoša nodokļu uzlikšana kapitāla pieaugumam, kas gūts, atpērkot tādu kolektīvu ieguldījumu uzņēmumu akcijas, kuri ir reģistrēti Norvēģijā vai Islandē un kuriem nav izsniegtas atļaujas atbilstoši Direktīvai 85/611/EEK)
   2012/C 194/07
   Tiesvedības valoda — franču
   
      Lietas dalībnieki
   
   
      Prasītāja: Eiropas Komisija (pārstāvis — W. Mölls)
   
      Atbildētāja: Beļģijas Karaliste (pārstāvji — J.-C. Halleux un M. Jacobs)
   
      Priekšmets
   
   Valsts pienākumu neizpilde — Līguma par Eiropas Ekonomikas zonu 36. un 40. panta pārkāpums — Diskriminējoša nodokļu uzlikšana kapitāla pieaugumam, kas gūta, atpērkot tādu kolektīvu ieguldījumu uzņēmumu akcijas, kuri ir reģistrēti Norvēģijā vai Islandē un kuriem nav izsniegtas atļaujas atbilstoši Direktīvai 85/611/EEK
   
      Rezolutīvā daļa:
   
   
               1)
            
            
               atstājot spēkā tiesību normas, atbilstoši kurām kapitāla pieaugums, kas gūts, atpērkot tādu kolektīvo ieguldījumu uzņēmumu akcijas, kuru aktīvi vairāk nekā 40 % apmērā ir ieguldīti prasījumos un kuriem nav izsniegtas atļaujas atbilstoši Padomes 1985. gada 20. decembra Direktīvai 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU), nav apliekams ar nodokli, ja šie uzņēmumi ir reģistrēti Beļģijā, kamēr kapitāla pieaugums, kas gūts, atpērkot šādu uzņēmumu akcijas, ja tie ir reģistrēti Norvēģijā vai Islandē, tiek aplikts ar nodokli, Beļģijas Karaliste nav izpildījusi 1992. gada 2. maija Līguma par Eiropas Ekonomikas zonu 36. un 40. pantā noteiktos pienākumus;
            
         
               2)
            
            
               Beļģijas Karaliste atlīdzina tiesāšanās izdevumus.
            
         
      (1)  OV C 290, 01.10.2011.